குஞ்சா போச்சி

குஞ்சா போச்சி (Kunja Bojji) இந்தியாவைச் சேர்ந்த ஓர் அரசியல்வாதியாவார். 1926 ஆம் ஆண்டு பிப்ரவரி மாதம் 10 ஆம் தேதியன்று இவர் பிறந்தார். ஆந்திரப்பிரதேச அரசியலில் இந்தியப் பொதுவுடைமைக் கட்சியின் உறுப்பினராகச் செயல்பட்டார். கோயா இனத்தைச் சேர்ந்த இவர் 1985 மற்றும் 1999 ஆம் ஆண்டுகளுக்கு இடையில் ஆந்திர பிரதேச சட்டமன்றத்தில் பத்ராசலம் தொகுதியை பிரதிநிதித்துவப்படுத்தினார்.The Hindu. This three-time MLA doesn’t have a houseElection Commission of India. 274 - Bhadrachalam (ST) Assembly Constituency

1950 ஆம் ஆண்டுகளில் நடைபெற்ற தெலுங்கானா ஆயுதப் போராட்டத்தின் போது கொரில்லாக்களுக்கு ஆதரவாக குஞ்சா போச்சி இருந்தார். 1970 ஆம் ஆண்டுகளில் இவர் இந்தியப் பொதுவுடைமைக் கட்சியில் சேர்ந்தார். சமிதி உறுப்பினராகத் தேர்ந்தெடுக்கப்பட்டார். 1985 ஆம் ஆண்டில் மற்ற இரண்டு இந்தியப் பொதுவுடைமைக் கட்சி தலைவர்களுடன் நக்சலைட்களால் பதுங்கியிருந்து தாக்கப்பட்டார் இவரது தோழர்கள் கொல்லப்பட்டனர்.

ஆந்திரப் பிரதேச சட்டமன்றத்திற்கு 1985, 1989 மற்றும் 1994 ஆண்டுகளில் நடைபெற்ற தேர்தல்களில் முறையே 42.37%, 50.82% மற்றும் 62.55% வாக்குகளைப் பெற்றுத் இவர் தேர்ந்தெடுக்கப்பட்டார்

2021 ஆம் ஆண்டு ஏப்ரல் மாதம் 12 ஆம் தேதியன்று தனது 95 ஆவது வயதில் குஞ்சா போச்சி கோவிட்டு பெருந்தொற்று நோயால் பாதிக்கப்பட்டு இறந்தார்.
மேற்கோள்கள்